Publication: Magyar Közlöny
Issue: MK-2001-20 (Year: 2001, Number: 20)
Era: 1990-2004
Section: a 10/1999. (IV. 16.) PM rendelethez]
Paragraph Index: 396

a 10/1999. (IV. 16.) PM rendelethez] Kitöltési útmutató a biztosítók éves belső adatszolgáltatási rendszeréhez A táblázatoknak minden esetben a tárgyév egészére vonatkozó adatokat kell tartalmazniuk. 1/A tábla Ebben a táblázatban a nem-életbiztosítási ág biztosítási szerződéseinek darabszámát, illetőleg annak változásait kell bemutatni, ágazatonként. Nyitóállomány: tartalmazza a tárgyévet megelőző év december 31-én hatályban lévő biztosítási szerződések darabszámát. Indexelések: a január 1-jei indexeléseket is a 2. oszlop tartalmazza. Törlés érdekmúlás miatt: idetartozik a lejáratkori megszűnés és a szüneteltetés (is). Egyéb megszűnés: idetartozik a felmondás is. Belföldi kockázat: az ország határain belül vállalt kockázatokra és belföldön kötött szerződések, a kockázatviselés területi hatályától függetlenül. Külföldi kockázat: minden, az ország határán kívül eső kockázat és ott kötött szerződés. Amennyiben a biztosító a megadott szempontok szerint az állományvesztést nem tudja megbontani, azt a 7. oszlopban egy összegben kell szerepeltetni. A csomagbiztosítások egy darabnak számítanak. A termék díjfelosztásakor kapott legnagyobb arányú díjrész szerinti biztosítási kockázati csoporthoz kell sorolni őket. 1/B tábla Ebben a táblázatban az életbiztosítási ág biztosítási szerződéseinek darabszámát, illetőleg annak változásait kell bemutatni ágazatonként. (Részletező sorokban az egyszeri díjas és a díjmentesített szerződéseket is.) Nyitóállomány: 1/A tábla szerint. Az egy munkaadó által egy szerződővel kötött valamennyi biztosítás egy darabnak számít. CSÉB: az 1986. július 1. előtt bevezetett termékek állományát fel kell osztani az egyes ágazatok között, azonban a biztosítás speciális jellege miatt külön soron is be kell mutatni. A „term fix” termékek a vegyes életbiztosítások kockázati csoportba sorolandók. 1/BB tábla Ebben a táblázatban az életbiztosítási ág díjmentesítések és egyszeri díjas biztosítási szerződéseit kell bemutatni. Értelemszerűen idetartoznak a tárgyévet megelőző évben kötött, még kockázatban álló szerződések is. Nyitóállomány: 1/A tábla szerint. 1/BBB tábla Ebben a táblázatban a befektetési egységhez kötött életbiztosítási termékek állományát kell bemutatni a díjfizetés gyakorisága szerinti (folyamatos, illetve egyszeri díjas) megbontásban. 1/C tábla Ebben a táblázatban a nem-életbiztosítási ág állományilag nyilvántartott biztosítási szerződéseinek éves állománydíját kell bemutatni. Nyitóállomány: tartalmazza a tárgyévet megelőző év december 31-én hatályban lévő biztosítási szerződések részletfizetési pótdíj nélküli állománydíját. Belföldi kockázat: 1/A tábla szerint. Külföldi kockázat: 1/A tábla szerint. 1/D tábla Ebben a táblázatban az életbiztosítási ág állományilag nyilvántartott biztosítási szerződéseinek éves állománydíját, illetőleg változásait kell bemutatni, biztosítási ágazatonként. (A díjmentesített szerződések kivételével.) Nyitóállomány: 1/C tábla szerint. CSÉB: 1/B tábla szerint. 1/E tábla A táblázatban a biztosító néhány termékcsoportjára vonatkozó szerződésszámot, díjbevételt és kárkifizetést kell bemutatni. Utasbiztosítás: A MÁV-val és a közúti közlekedési vállalatokkal kötött szerződések nem tartoznak ide. 2/A tábla Ez a táblázat a biztosító díjbevételét mutatja be biztosítási kockázati csoportonkénti bontásban. Díjbevétel: 1. számú oszlop a 192/2000. (XI. 24.) Korm. rendelet 2. számú melléklete alapján az eredménykimutatás A) 01. sor a) + B) 01. sor a) pontjában szerepelő összeg. Azon egyesületek esetében, amelyekre teljesülnek a

Source: https://magyarkozlony.hu/hivatalos-lapok/9c82ac4450c243cbcc88e368e9fd382171042933/dokumentumok/e2005dd7754a7940334865f0c04d8e47a9b8d279/letoltes